Kirt nihutas juulis Eesti rekordi 89 meetri ja 75 sentimeetrini ning võitis Teemantliiga etapi Marokos. Lisaks tegi veel mitu tublit võistlust.

Nüüd seisavad ees Euroopa meistrivõistlused Berliinis. "Olen jätkanud sama tööd, mida tegin ka enne eelmisi võistlusi ja loodetavasti see toimib," lausus Kirt.

Kui palju oleks tarvis heita esikohale tulekuks? "Ma arvan, et kuldmedal on kindlasti üle 90 meetri. Sakslased on omas kodus ja kindlasti väga võimsad. Tuleb valmis olla väga tugevaks võistluseks."

Meeste odaviske kvalifikatsioon algab kolmapäeval Eesti aja järgi kell 14.00 ja lõppvõistlus neljapäeval kell 21.22.